ΓΡΑΠΤΗ ΕΡΩΤΗΣΗ E-1659/03

υποβολή: Erik Meijer (GUE/NGL) προς την Επιτροπή

(19 Μαΐου 2003)

Θέμα: Ο συνεχιζόμενος κίνδυνος εισαγωγής του SARS μέσω των εναερίων μεταφορών, λόγω της έλλειψης ελέγχων και διαλογής κατά την είσοδο στα κράτη μέλη

1. Γνωρίζει η Επιτροπή ότι οι διεθνείς εναέριες μεταφορές, οι οποίες έχουν αισθητά αυξηθεί κατά τις τελευταίες δεκαετίες, μπορεί να συμβάλει στην ταχεία διάδοση νέων μολυσματικών ασθενειών ανά τον κόσμο, πολύ περισσότερο λόγου χάριν από την φοβερή επιδημία γρίπης του 1918 που την εποχή εκείνη είχε στοιχίσει τη ζωή σε πολλούς ανθρώπους· Σε τι βαθμόπάρχει ο κίνδυνος συνδυασμού του SARS με τον ιό της γρίπης·

2. Αναγνωρίζει η Επιτροπή ότιπάρχει σύγκρουση συμφερόντων μεταξύ των διεθνών εμπορικών συναλλαγών, που εξυπηρετούνται από την ελεύθερη κυκλοφορία των προσώπων και του αγώνα κατά των επικινδύνων ασθενειών που διαδίδονται σε διεθνή κλίμακα, ενός αγώνα που θα καθιστούσε σκόπιμη την όσο το δυνατόν ταχύτερη απομόνωση των δυνάμει προσβληθέντων ατόμων από τοπόλοιπο κοινωνικό σώμα·

3. Κρίνει η Επιτροπή ορθό να μπορούν οι επιβάτες των διεθνών αεροπορικών πτήσεων να εισέρχονται στο έδαφος της Ευρωπαϊκής Ένωσης χωρίς να αποτελούν αντικείμενο κανενός ελέγχου προκειμένου να επαληθευθεί ότι δεν έχουν προσβληθεί από το SARS, λαμβάνοντας ως δεδομένο ότι ο έλεγχος αυτός έχει ήδη διενεργηθεί κατά την επιβίβαση σε μη κοινοτικές χώρες και ότι τα σχετικά έντυπα έχουν συμπληρωθεί καταλλήλως από τους ενδιαφερομένους, όταν γνωρίζουμε ότι κατά το πρώτο στάδιο, η διάδοση της ασθένειας διευκολύνθηκε ακριβώς από το γεγονός ότι πρόσωπα που είχαν ενδεχομένως προσβληθεί από την ασθένεια μπόρεσαν να αποτελέσουν αντικείμενο εξαίρεσης·

4. Συμμερίζεται η Επιτροπή την άποψη ότι η καταπολέμηση του SARS στην πηγή του είναι απολύτως αναγκαία και πρέπει να συνεχισθεί, αλλά ότι δεν αρκεί ώστε να εμποδίσει το SARS να εισδύσει στην Ευρώπη·

5. Θα ήταν δυνατόν, στους πολίτες των χωρών που πλήττονται από το SARS, οι οποίοι επιθυμούν να ταξιδέψουν στα κράτη μέλη της Ευρωπαϊκής Ένωσης, να δίδεται η επιλογή μεταξύ αναβολής του ταξιδιού τους ή η αποδοχή καραντίνας·

6. Ποια άλλα μέτρα έχουν ληφθεί ώστε να εμποδισθεί η είσοδος νέων κρουσμάτων SARS στην Ευρώπη·

Κοινή απάντησητου κ. Byrne εξ ονόματος της Επιτροπήςστις γραπτές ερωτήσεις E-1658/03 και E-1659/03

(24 Ιουνίου 2003)

Η Επιτροπή δεν συμμερίζεται την άποψη ότι ο κίνδυνος από το σοβαρό αναπνευστικό σύνδρομο (SARS) είναι δυσανάλογος. Υπάρχουν τρόποι πρόληψης της μόλυνσης, όπως η καραντίνα, ο έλεγχος ταξιδίων, ο προστατευτικός εξοπλισμός, η απολύμανση και η αποφυγή στενής επαφής.

Η Επιτροπή δίνει μεγάλη προσοχή στο SARS. Έχουν ληφθεί μέτρα, συμπεριλαμβανομένου του ελέγχου διεθνών ταξιδίων, για την πρόληψη της διείσδυσης και περαιτέρω διάδοσης της ασθένειας. Η εκπαίδευση αποτελεί μέρος αυτών των δραστηριοτήτων. Η Κοινότητα, από κοινού με την Παγκόσμια Οργάνωση Υγείας (ΠΟΥ), διαθέτει εμπειρογνώμονες που έχουν ήδη επιτύχει ενθαρρυντικά αποτελέσματα όσον αφορά τη διερεύνηση της εξέλιξης της ασθένειας και την κατανόηση της μετάδοσης. Οι εργασίες συνεχίζονται και η Επιτροπή είναι βέβαιη ότι θα σημειωθεί περαιτέρω σημαντική πρόοδος.

Οι συστάσεις και οι οδηγίες που έχουν εκδοθεί σχετικά με διεθνή ταξίδια, ιδίως αεροπορικά, περιορίζονται στο βαθμό που κρίνεται αναπόφευκτο για τον περιορισμό της νόσου. Βασίζονται σε ουδέτερες επιστημονικές γνώμες και σε προσεκτική ισορροπία με την ελευθερία μετακίνησης. Εκτός από τους ελέγχους στη χώρα άφιξης, η λήψη κατάλληλων μέτρων στον τόπο αναχώρησης, ιδίως σε χώρες που πλήττονται από το SARS, είναι σημαντική για την περαιτέρω ελαχιστοποίηση του κινδύνου διάδοσης της νόσου.

Η πιθανότητα εξέλιξης μιας νόσου συγκρίσιμης με το SARS από την επιδημία γρίπης των ορνίθων δεν μπορεί να αποκλειστεί, όμως δεν είναι σημαντική. Ο θάνατος ενός κτηνιάτρου πρέπει να ειδωθεί ως μεμονωμένο περιστατικό. Γενικά, λαμβάνονται κατάλληλα προφυλακτικά μέτρα για τον περιορισμό του κινδύνου μόλυνσης. Η επιδημική εμφάνιση γρίπης στον άνθρωπο είναι εποχιακή και, παρ' ό,τι στον άνθρωπο μπορεί ναπάρξει παράλληλη μόλυνση από το SARS και τη γρίπη, ο κίνδυνος είναι σίγουρα περιορισμένος.

Πρόσφατες επιδημιολογικές μελέτες για το SARS έδειξαν όντως διαφορές στα ποσοστά θνησιμότητας ανά ομάδα ηλικίας. Η Επιτροπή, σε στενή συνεργασία με τα κράτη μέλη και την ΠΟΥ, παρακολουθεί αυτές τις μελέτες καιποστηρίζει τα κράτη μέλη στη χάραξη των πολιτικών τους σύμφωνα με τα αποτελέσματα αυτών των μελετών.

Τα νοσοκομεία στην Κοινότητα είναι καλά εξοπλισμένα για τηνποδοχή ασθενών του SARS καιπάρχουν γενικά διαθέσιμες εγκαταστάσεις που περιλαμβάνουν καραντίνα και μηχανικό αερισμό.

Στην Ευρώπη η κατάσταση βρίσκεταιπό έλεγχο. Τα διαθέσιμα επιδημιολογικά στοιχεία δείχνουν ότι τα μέτρα, ιδίως τα προληπτικά μέτρα που λαμβάνονται σε σημεία εξόδου, είναι κατάλληλα για να συγκρατηθεί η μόλυνση στις περιοχές προέλευσης. Ωστόσο, η Επιτροπή γνωρίζει ότι η κατάσταση απαιτεί επαγρύπνηση και, επομένως, θα παρακολουθεί από κοντά την εξέλιξη.

Η Επιτροπή γνωρίζει ότι για τον έλεγχο του SARS απαιτείται ένας σημαντικός βαθμός νέας γνώσης που αναπτύσσεται καθώς και ενισχυμένη διεθνής συνεργασία μεταξύ ερευνητών και ιδρυμάτων. Οιπηρεσίες της Επιτροπής προετοιμάζουν μια ειδική πρόσκλησηποβολής ερευνητικών προτάσεων για το προσεχές μέλλον, η οποία θα αφορά μια σειρά σημαντικών θεμάτων που έχουν άμεση σχέση με το SARS. Η Επιτροπή

αναγνωρίζει επίσης την ανάγκη ενίσχυσης της ετοιμότητας και της ικανότητας αντίδρασης σε εμφανίσεις μολυσματικών νόσων κάθε φύσης, και στο πλαίσιο αυτό προσφέρει ερευνητικήποστήριξη μέσω ερευνητικών πρωτοβουλιών του έκτου προγράμματος πλαίσιο. Το πρόγραμμα αυτό για έρευνα, τεχνολογική ανάπτυξη και επίδειξη καλύπτει την περίοδο 2002 έως 2006 και συμβάλει στην ανάπτυξη του ευρωπαϊκού χώρου έρευνας και στην καινοτομία(1).

Το πέμπτο πρόγραμμα πλαίσιο της Ευρωπαϊκής Κοινότητας για έρευνα, τεχνολογική ανάπτυξη και επίδειξη, το οποίο εφαρμόστηκε από το 1998 έως το 2002(2) έχει ήδη χρηματοδοτήσει, στο πλαίσιο της κύριας δράσης Έλεγχος μολυσματικών νόσων πολλά σχέδια στα οποία συμμετείχαν κέντρα εμπειρογνωμοσύνης για την ιολογία corona. Η συνολική κοινοτική συνεισφορά στα σχέδια αυτά ήταν περίπου 3,5 εκατ. ευρώ.

(1) Απόφαση αριθ. 1513/2002/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για το έκτο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006), ΕΕ L 232 της 29.8.2002.

(2) Απόφαση αριθ. 182/1999/ΕΚ του Ευρωπαϊκού Κοινοβουλίου και του Συμβουλίου της 22ας Δεκεμβρίου 1998 για το πέμπτο πρόγραμμα-πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (1998- 2002), ΕΕ L 26 της 1.2.1999.